Ζεράρ Φιλίπ

Ο Ζεράρ Φιλίπ (γαλλ. Gérard PhilipPerisset, Maurice (1979). Alain Lefeuvre, ed. Gérard Philipe ou la jeunesse du monde. Nice. p. 22., 4 Δεκεμβρίου 1922 – 25 Νοεμβρίου 1959) ήταν Γάλλος ηθοποιός. Έγινε γνωστός κατά την τελευταία περίοδο του κινήματος του ποιητικού ρεαλισμού του Γαλλικού Κινηματογράφου στα τέλη της δεκαετίας του 1940.

 Βιογραφία 
Γεννήθηκε στις Κάννες και ήταν γιος του δικηγόρου Μαρσέλ Φιλίπ. Ο πατέρας του νεαρού ηθοποιού θα καταδικαστεί μετά τον πόλεμο ως συνεργάτης των Γερμανών και θα δραπετεύσει στην Ισπανία, αλλά ο Ζεράρ θα διαγράψει αντίθετη πορεία, με φιλίες και δράση στους κόλπους της Γαλλικής αντίστασης. Ως έφηβος πήρε μαθήματα υποκριτικής, ωσότου βρεθεί  στο Παρίσι το 1943, για να σπουδάσει τη θεατρική τέχνη στη Δραματική Σχολή του Ωδείου του Παρισιού. Ήδη το 1942 και σε ηλικία μόλις 19 ετών είχε πραγματοποιήσει την πρώτη του εμφάνιση στο θέατρο Casino de Nice της Νίκαιας στη θεατρική παράσταση του Αντρέ Ρουσέν Une grande fille toute simple (Μια μεγάλη κοπέλα αρκετά απλοϊκή). Πρώτη του μεγάλη επιτυχία αποτέλεσε ο ρόλος του άγγελου στο θεατρικό έργο του Ζαν Ζιρωντού Σόδομα και Γόμορρα, στο θέατρο Εμπερτό (Théâtre Hébertot) στο Παρίσι το 1943. Ο νεαρός από τις Κάννες προκάλεσε αίσθηση το 1945 ερμηνεύοντας τον Καλιγούλα, στο ομώνυμο θεατρικό έργο του Αλμπέρ Καμύ.

Ταξίδεψε σε φημισμένες αίθουσες και σημαντικά φεστιβάλ του κόσμου και ως μέλος του Λαϊκού Εθνικού Θεάτρου του Ζαν Βιλάρ, ήδη από το 1951, κατέγραψε σημαντικές θεατρικές επιτυχίες στο Φεστιβάλ της Αβινιόν όπως Ο πρίγκιπας του Χόμπουργκ του Χάινριχ φον Κλάιστ, Ο Σιντ του Πιέρ Κορνέιγ, Ριχάρδος Β´ του Ουίλλιαμ Σαίξπηρ.

Το 1944, είχε ήδη πραγματοποιήσει την πρώτη εμφάνισή του στον κινηματογράφο, ενώ, τρία χρόνια μετά, κατακτά κοινό και κριτική για την ερμηνεία του στην ταινία Διάβολος στη σάρκα, του Κλοντ Οτάν Λαρά, ενός πολύπλευρου κινηματογραφικού δημιουργού, ηθοποιού, ενδυματολόγου και σκηνοθέτη.

Ο Ζεράρ Φιλίπ παντρεύτηκε την συγγραφέα Νικόλ Φουρκάν το 1951 και μαζί της απέκτησε δύο παιδιά. Η ίδια έγραψε δύο βιογραφίες για τον σύζυγό της το Souvenirs (1960) και  Le Temps d'un soupir (1963). Ο Ζεράρ Φιλίπ πέθανε από καρκίνο του ήπατος, σε ηλικία 36 ετών, και τάφηκε στο κοιμητήριο Ramatuelle της Βαρ, στη νότια Γαλλία κοντά στη μεσογειακή ακτογραμμή. Θεοποιήθηκε σχεδόν στην πατρίδα του, ίσως λόγω του πρόωρου χαμού του, ένας "γίγας" της σκηνής και της οθόνης, ευρωπαϊκό ίσως ανάλογο του Τζέιμς Ντιν άλλου αδικοχαμένου, στην αντίκρυ όχθη του Ατλαντικού.

Τ' όνομά του δόθηκε σ' ένα κινηματογραφικό φεστιβάλ και σε πολλές θεατρικές αίθουσες, κάποιες μακριά από τη Γαλλία, όπως εκείνη του Γαλλικού Ινστιτούτου Θεσσαλονίκης, όπου σκηνοθετούσε για χρόνια ένας μεγάλος θαυμαστής του, Έλλην εξ Αιγύπτου, ιδρυτικό στέλεχος  και για χρόνια γενικός γραμματέας του ΚΘΒΕ, ο Γιώργος Ιορδανίδης. Ο Ζεράρ Φιλίπ πρόλαβε να εμφανιστεί μπροστά στο ελληνικό κοινό στην Αθήνα, ερμηνεύοντας τον Σιντ (Le Cid), το 1955.

Φιλμογραφία
+ΈτοςΠρωτότυπος τίτλοςΤίτλος στα ΕλληνικάΣκηνοθεσίαΡόλος 1944Les petites du quai aux fleursΜαρκ ΑλεγκρέΖερόμ Αρντί1945La boîte aux rêvesΚορίτσι για όλαΥβ Αλεγκρέ, Ζαν Σουάντρας1946Le pays sans étoilesΖορζ ΛακόμπΣιμόν Λεγκούζ / Φρεντερίκ ΤαλακαγιόL'Idiot Ο ηλίθιοςΖορζ Λαμπάνπρίγκιπας Μίσκιν1947Le Diable au corpsΔιάβολος στη σάρκαΦρανσουά ΖομπέρΚλοντ Οτάν-Λαρά1948La Chartreuse de ParmeΤο μοναστήρι της ΠάρμαςΚριστιάν-Ζακμαρκήσιος Φαμπρίτσιο ντε ΝτόνγκοUne si jolie petite plageΥβ ΑλεγκρέΠιερ1949Tous les chemins mènent à RomeΖαν ΜπουαγιέΓκαμπριέλ Πεγκάς1950La beauté du diableΗ ομορφιά του διαβόλουΡενέ ΚλερΑνρί ΦάουστLa RondeΟ κύκλος του έρωταΜαξ ΟφίλςκόμηςSouvenirs perdusΑυτή είν' η ζωήΚριστιάν-ΖακΖεράρ ντε Ναρσέ1951Juliette ou La clef des songesΜαρσέλ ΚαρνέΜισέλ Γκραντιέ1952Fanfan la TulipeΟ ιππότης και η τσιγγάναΚριστιάν-ΖακιππότηςLes sept péchés capitauxΤα 7 θανάσιμα αμαρτήματαΥβ Αλεγκρέ, Κλοντ Οτάν-Λαρά, Εντουάρντο Ντε ΦιλίπποζωγράφοςLes Belles de nuitΩραίες της νύχταςΡενέ ΚλερΚλοντ1953Les orgueilleuxΗ ωραία και ο επαναστάτηςΥβ Αλεγκρέ, Ραφαέλ ΠορτάςΖορζVilla BorgheseΟι εραστές της Βίλας ΜποργκέζεΤζάνι Φραντσιολίνι, Βιτόριο ντε ΣίκαΚάρλο1954Si Versailles m'était contéΑν μιλούσαν οι ΒερσαλλίεςΣασά ΓκιτρίΝταρτανιάνMonsieur RipoisΟ κύριος ΡιπουάΡενέ ΚλεμάνΑντρέ ΡιπουάLe Rouge et le NoirΤο κόκκινο και το μαύροΚλοντ Οτάν-ΛαράΖιλιέν Σορέλ1955Les grandes manoeuvresΤα μεγάλα γυμνάσιαΡενέ ΚλερΑρμάν ντε λα ΒερνLa meilleure partΣτο καλύτερο μέροςΥβ ΑλεγκρέΦιλίπ Περίν1956Si Paris nous était contéΣασά ΓκιτρίτροβαδούροςLes aventures de Till L'espiègleΤιλ, ο επαναστάτηςΖεράρ Φιλίπ, Γιόρις ΊβενςΤιλ1957Pot BouilleΟ μεγάλος εραστήςΖιλιέν ΝτιβιβιέΟτάβ ΜουρέLes Amants de MontparnasseΟι εραστές του ΜοντπαρνάςΖακ ΜπεκέρΑμεντέο Μοντιλιάνι1958La vie à deuxΚλεμάν ΝτιούρΝτεζιρέLe joueurΟ παίκτηςΚλοντ Οτάν-ΛαράΑλεξέι Ιβάνοβιτς1959Les Liaisons dangereusesΕπικίνδυνες σχέσειςΡοζέ ΒαντίμΒαλμόν ντε ΜερτέιγLa Fièvre Monte à El PaoΟ πυρετός ανεβαίνει στο Ελ ΠάοΛουίς ΜπουνιουέλΡαμόν Βάσκεζ

 Φωνή 
1954: Le Petite Prince (Ο Μικρός Πρίγκιπας) 
1956: Pierre et le Loup (Ο Πέτρος και ο Λύκος)

Παραπομπές

Εξωτερικοί σύνδεσμοι


 Gérard Philipe Ιστοσελίδα που διατηρείται από θαυμαστές του Ζεράρ Φιλίπ 
 Gérard Philipe στο AllRovi

Κατηγορία:Γάλλοι ηθοποιοί κινηματογράφου
Κατηγορία:Γάλλοι ηθοποιοί θεάτρου